|  |
| --- |
|  ethnosimo-aade-gr |

 Αθήνα, 3 Ιανουαρίου 2025

**ΔΕΛΤΙΟ ΤΥΠΟΥ**

**ΑΑΔΕ:** **Στρατηγικό Σχέδιο 2025-2029 – Μετασχηματίζοντας τη Φορολογική και Τελωνειακή Διοίκηση**

Η Ανεξάρτητη Αρχή Δημοσίων Εσόδων παρουσιάζει το Στρατηγικό Σχέδιο για την περίοδο 2025-2029: ένα πλάνο υψηλών στόχων που θέτει τις βάσεις για μια πρότυπη και τεχνολογικά ανεπτυγμένη διοίκηση, ανταποκρίνεται στις σύγχρονες ανάγκες πολιτών και επιχειρήσεων, ενώ παράλληλα διασφαλίζει τα δημόσια έσοδα, στηρίζοντας την υλοποίηση της δημοσιονομικής και κοινωνικής πολιτικής.

Με το νέο Στρατηγικό Σχέδιο 2025-2029 η ΑΑΔΕ μεταβαίνει σταδιακά στο κορυφαίο μοντέλο Φορολογικής Διοίκησης 3.0, με λήψη αποφάσεων βάσει ανάλυσης δεδομένων (data-driven), διαχείριση κινδύνων σε όλα τα επίπεδα (risk-based), υιοθέτηση νέου μοντέλου εξυπηρέτησης πολιτών και επιχειρήσεων πολυκαναλική προσέγγιση της επικοινωνίας (taxpayer focused), προτεραιότητα για το ευ ζην του προσωπικού της και την αριστεία σε όλες τις λειτουργίες της.

Στρατηγικοί Στόχοι

Πέντε στρατηγικοί στόχοι υλοποιούν το όραμά μας για την περίοδο 2025-2029:

* Διαμορφώνουμε το πλαίσιο για εύκολη συμμόρφωση
* Επικεντρωνόμαστε στον πολίτη, τις επιχειρήσεις και το κοινωνικό σύνολο
* Αντιμετωπίζουμε κάθε κίνδυνο μη συμμόρφωσης, διασφαλίζοντας τα δημόσια έσοδα
* Επιτυγχάνουμε υψηλά επίπεδα απόδοσης μέσω της τεχνολογίας, των δεδομένων και του ανθρώπινου δυναμικού μας
* Επιδιώκουμε την αριστεία σε όλα τα επίπεδα λειτουργίας μας

Δείκτες απόδοσης

25 κρίσιμοι δείκτες απόδοσης μετράνε την πορεία προς την επιτυχή υλοποίηση του στρατηγικού σχεδίου, με γνώμονα πάντα τις αρχές και τις αξίες μας, προς όφελος των πολιτών, του δημοσίου συμφέροντος και του κοινωνικού συνόλου.

Το Στρατηγικό Σχέδιο 2025-2029 εκφράζει τη δέσμευσή μας για συνεχή βελτίωση, ενίσχυση της εμπιστοσύνης των πολιτών και αύξηση της αποτελεσματικότητας των υπηρεσιών μας, με στόχο τη διασφάλιση των δημοσίων εσόδων, την καταπολέμηση της παραβατικότητας και την προστασία της δημόσιας υγείας, υποστηρίζοντας παράλληλα τον υγιή ανταγωνισμό και τη βιώσιμη ανάπτυξη.

Για περισσότερες πληροφορίες, μπορείτε να βρείτε το Στρατηγικό Σχέδιο 2025 -2029 στην ιστοσελίδα της ΑΑΔΕ (www.aade.gr) στο μενού Σχεδιασμός – Απολογισμός > Επιχειρησιακά Σχέδια – Στοχοθεσία > Στρατηγικό Σχέδιο ΑΑΔΕ 2025-2029.